S-1369/2011

Mál þetta, sem dómtekið var 29. mars 2012, er höfðað með ákæru útgefinni af lögreglustjóranum á Suðurnesjum 5. desember 2011 á hendur H-kk-þgf Ó-kk-þgf S-kk-þgf, kt. […], […], og S-kk-þgf Þ-kk-þgf S-kk-þgf, kt. […], […], fyrir eftirtalin brot:

I.

Gegn ákærða Héðni Óla, fyrir þjófnað, með því að hafa aðfaranótt miðvikudagsins 20. apríl 2011, brotist inn í verslunina Hljómval, Hafnargötu 28, Reykjanesbæ, með því að spenna upp hurð á bakhlið verslunarinnar með kúbeini, farið þar inn í auðgunarskyni og stolið úr versluninni eftirfarandi hlutum: Epson 4870 Photo tölvuskanna, Epson Perfection 3200 tölvuskanna, Stanley verkfærakistu, Dell Dimension E520 tölvu, Panasonic Rx-ES25 útvarpi, Craftsman 19,2 volta borvél ásamt hleðslutæki, Sears voltmæli, geisladiskahulstri með ýmsum geisladiskum, 160 GB hörðum disk að óþekktri tegund, merktum Hljómval, Dell lyklaborði, Dell tölvumús, Prebena naglabyssu, Bosch PSS 180A slípirokk, Task turntölvu, Fender gítartösku, Squier rafbassa, Samsung DVD-skrifara, LG tölvuskjá, Panasonic Sterio Airphones heyrnartólum, Vivanco MP3 Airphones heyrnartólum (5 stk), Sony Minidisk diskar (22 stk), Korg Solotuner gítarstillitæki (2 stk), Quartz Metronome taktmæli (2 stk), Fender gítarstillitæki (2 stk), Fender hljóðsnúru (3 stk), Hama DSR slides, Kyser grip (2 stk), Ambassador umslögum (100 stk í pakk - 4 pk), svartri hljóðsnúru, Proel Die Hard (3 stk), Vivanco Hi-Fi headphones heyrnartólum (4 stk), Vivanco Aircoustic headphones heyrnartólum (4 stk), Kodak C3 rafhlöðum (3 pk), Kodak 9V rafhlöðum (6 pk), Duracell 2032 rafhlöðum (6 pk), Kodak 223 rafhlöðum (3 pk), GP CR2 rafhlöðum (7 pk), Sony MiniDisc Color Collection (9 pk), Sony MiniDisc Premium, GP CR123A rafhlöðum (3 pk), Duracell 9V rafhlöðum (2 pk), GP AA rafhlöðum (6 pk), GP AAA rafhlöðum (3 pk), GP N rafhlöðum (5 pk), Selecta sjálfvirkri kaffivél, Fender Rumble magnara, Compact Flash 128 MB minniskorti (2 stk), Dell tölvuskjá ásamt lyklaborði og tölvumús, Dell tölvuskjá, Melissa samlokugrilli, SD vasaljósi, Sony Integrated Amplifier, Sensor Slave PO-1100 leifturljósi (flass), vasaljósi af óþekktri tegund, Vivanco kortalesara, Compact Flash minniskorti 256 MB (2 stk), Compact Flash minniskorti 512 MB, litlum skrúfjárnum (10 stk), Kodak CA skrifanlegum geisladiskum (25 stk í pakka - 2 pk), GP Deckot rafhlöðuhleðslutæki, Kodak LI-ION rafhlöðuhleðslutæki, skærum, Aidats mottu fyrir tölvumús, Duracell Adira rafhlöðum (5 pk), Vivanco heyrnartólum, GP Photo Lithium rafhlöðum (7 pk), Voltmælum (2 stk), Kodak Max AA rafhlöðum (14 pk), Duracel plus rafhlöðum (8 pk), Kodak M rafhlöðum, Veggmynd í ramma (Jesúmynd), Duracell plus AA rafhlöðum, Lexar Compact Flash minniskorti 1 GB (2 stk), Kodac CA Compact Flash minniskorti 2 GB, ýmissi smámynt (íslensk og erlend - um 1.500,- IKR), Kodak sambyggðri ljósmyndavél, Canon EOS 60D ljósmyndavél ásamt eftirtöldum fylgihlutum: Canon leifturljósi (flass), Canon linsu og SD-minniskorti. Áætlað verðmæti hinna stolnu muna er 1.719.348 kr.

Þetta er talið varða við 244. gr. almennra hegningarlaga nr. 19/1940.

II.

Gegn ákærða H-kk-þgf Ó-kk-þgf, fyrir vopnalagabrot, með því að hafa á sama tíma og greint er frá í ákærulið I, haft í vörslum sínum, í íbúð sinni að […], Reykjanesbæ, hníf með 18 cm löngu blaði.

Þetta er talið varða við a-lið 2. mgr. 30. gr., sbr. 1. mgr. 36. gr., vopnalaga nr. 16/1998.

III.

Gegn ákærða H-kk-þgf Ó-kk-þgf fyrir eignaspjöll, með því að hafa á sama tíma og greint er frá í ákærulið I, valdið eignaspjöllum í verslun Hljómvals, í kjölfar þess að ákærði leitaði verðmæta í versluninni, með því að hafa ýtt sjóðsvél og greiðslukortavél fram af afgreiðsluborði verslunarinnar með þeim afleiðingum að hlíf á greiðslukortavélinni brotnaði og með því að hafa tekið skúffu fyrir ljósmyndapappírsrúllu út úr framköllunarvél með þeim afleiðingum að ljósmyndapappírinn sem var á rúllunni eyðilagðist vegna birtu sem komst að pappírnum. Áætlað tjón vegna háttsemi ákærða liggur ekki fyrir.

Þetta er talið varða við 1. mgr. 257. gr. almennra hegningarlaga nr. 19/1940.

IV.

Gegn ákærða S-kk-þgf Þ-kk-þgf, fyrir hylmingu, með því að hafa, á sama tíma og greint er frá í ákærulið I., aðstoðað ákærða H-kk-þf Ó-kk-þf við að koma þýfinu úr innbrotinu frá verslun Hljómvals og að dvalarstað ákærða H-kk-ef Ó-kk-ef að […] 26, Reykjanesbæ, og þannig haldið hinum stolnu munum frá lögmætum eiganda sínum, en ákærða S-kk-þgf Þ-kk-þgf var ljóst að um þýfi væri að ræða. Ákærði S-kk-nf Þ-kk-nf bar hluta þýfisins í bifreið sína VO34 og flutti það í tveimur ferðum að […].

Þetta er talið varða við 1. mgr. 254. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar. Þá er þess krafist að ákærði H-kk-nf Ó-kk-nf verði dæmdur til að sæta upptöku á kúbeini, sem notað var við að spenna upp hurð á versluninni Hljómvali og fannst á vettvangi innbrotsins, samkvæmt heimild í 1. tölulið 1. mgr. 69. gr. a. almennra hegningarlaga nr. 19/1940, auk eftirtalinna muna sem fundust við leit lögreglu á dvalarstað ákærða H-kk-ef Ó-kk-ef að […], Reykjanesbæ: 71 stk. af meintum kannabisfræjum, 30 cm löngum veiðihníf, blað þar af 18 cm., Yamaha E203 hljómborði, Einhell borvél, Skill Cutter klippivél, HP Pavilion fartölvu ásamt fartölvutösku, 2 verkfærakistum merktum Skipatækni ehf., svörtu tölvulyklaborði að óþekktri tegund, 2 Sony hátölurum fyrir hljómflutningstæki, hvítri og grárri turntölvu af óþekktri tegund, Vista tölvuskjá, Yamaha geislaspilara, Pioneer magnara fyrir hljómflutningstæki, Pioneer útvarpi, rauðri loftpressu af óþekktri tegund, Kenwood Basic C1 magnara og Yamaha NS Series magnara samkvæmt heimild í 1. mgr. 69. gr., sbr. 1. mgr. 69. gr. b., almennra hegningarlaga nr. 19/1940, sbr. c-lið 2. gr. laga nr. 149/2009 og 1. mgr. 37. gr. vopnalaga nr. 19/1998.

Hinn 12. janúar 2012 var sakamál nr. S-54/2012, sem var höfðað á hendur ákærða S-kk-þgf Þ-kk-þgf með ákæru útgefinni 11. janúar 2012, sameinað þessu máli, sbr. heimild í 1. mgr. 169. gr. laga nr. 88/2008 um meðferð sakamála. Ákærða er gefið að sök umferðarlagabrot, með því að hafa, miðvikudaginn 30. nóvember 2011, ekið bifreiðinni RT195, eftir Hringbraut, við Heiðarberg, Reykjanesbæ, undir áhrifum ávana- og fíkniefna (tetrahýdrókannabínól í blóði mældist 1,8 ng/ml).

Þetta er talið varða við 1. mgr., sbr. 2. mgr., 45. gr. a., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Einnig er þess krafist að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993, 4. gr. laga nr. 57/1997 og 18. gr. laga nr. 66/2006.

Hinn 28. febrúar 2012 var sakamál nr. 182/2012, sem var höfðað á hendur ákærða H-kk-þgf Ó-kk-þgf með ákæru útgefinni 27. febrúar 2012, sameinað þessu máli, sbr. heimild í 1. mgr. 169. gr. laga nr. 88/2008 um meðferð sakamála. Ákærða er gefinn að sök þjófnaður, en til vara hylming, með því að hafa einhvern tíma á tímabilinu frá 12. júní 2011 til 16. júní 2011 brotist inn í íbúð […], kt. […], að […], Reykjanesbæ, 2. hæð, með því að fjarlægja pappaspjald, sem komið hafði verið fyrir í stað brotinnar rúðu, teygja sig inn fyrir hurðina og opna hana innan frá og stela þaðan Philips Senseo kaffivél, Hewlett-Packard 1740 (hér eftir nefnt HP) tölvuskjá, HP Compaq borðtölvu, USB minnislykli af óþekktri tegund ásamt snúru, Canon Pixma prentara, Logitech hátalara fyrir heimabíó, snyrtitösku sem innihélt ýmsar snyrtivörur, bleikan 2GB iPod Shuffel tónlistarspilara, Logitech þráðlausri tölvumús, Nokia 1200 farsíma og Sony Playstation leikjatölvu ásamt stýripinna.

Þetta er talið varða við 244. gr. almennra hegningarlaga nr. 19/1940, en til vara við 1. mgr. 254. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Í þinghaldi 29. febrúar 2012 ákvað dómari með vísan til 2. mgr. 169. gr. laga nr. 88/2008 að skilja málið í sundur og dæma þátt ákærða H-kk-ef Ó-kk-ef sérstaklega. Sætti það ekki andmælum af hálfu sækjanda og verjanda ákærðu. Þáttur ákærða H-kk-ef Ó-kk-ef fékk málanúmerið S-238/2012.

Ákærði S-kk-nf Þ-kk-nf krefst sýknu af kröfum ákæruvaldsins vegna ákæru 5. desember 2011, en vægustu refsingar er lög leyfa vegna ákæru 11. janúar 2012. Þá krefst verjandi ákærða hæfilegrar þóknunar sér til handa.

Ákæra, dags. 5. desember 2011. Hylming.

I.

Í frumskýrslu lögreglu segir að hún hafi fengið tilkynningu 20. apríl 2011 kl. 05:35 um hugsanlegt innbrot í versluninni Hljómvali við Hafnargötu 28 í Reykjanesbæ, en tilkynnt hafi verið um tvo menn sem væru að bera eitthvað út um bakdyr verslunarinnar inn í bifreið þar fyrir utan. Er lögreglumaðurinn H-kk-nf Ö-kk-nf S-kk-nf hafi komið á vettvang hafi tilkynnandi, […], greint lögreglu frá því að hafa séð mennina aka á brott norður Túngötu. Í sama mund hefði borist tilkynning frá varðstjóra um að viðkomandi aðilar væru fundnir á […] í Reykjanesbæ. Nánar tiltekið kemur fram í gögnum málsins að lögreglumenn hefðu tekið eftir bifreið ákærða á Tjarnargötu og veitt henni eftirför, en misst sjónar á henni við gatnamót Norðfjarðargötu (sic). Bifreiðin hefði svo verið fyrir utan […]. Lögregla hefði knúið dyra á íbúðum þar og H-kk-nf Ó-kk-nf S-kk-nf hefði komið til dyra í einni íbúðinni. Þar hefði einnig verið ákærði S-kk-nf Þ-kk-nf og hefðu þeir verið handteknir.

Við skýrslutöku hjá lögreglu 20. apríl 2011 sagði ákærði S-kk-nf Þ-kk-nf að H-kk-nf Ó-kk-nf hefði hringt í hann kl. 05:00 og beðið hann um að ná í sig á Hafnargötu. Ákærði sagði að hann hefði ekki vitað hvað hefði verið í gangi og lagt af stað. Þegar ákærði hafi verið kominn á Hafnargötu hefði hann hringt í H-kk-þf Ó-kk-þf og spurt hvar hann væri og hann þá sagt að hann væri fyrir utan Hljómval og ákærði því farið þangað. Þar hefði H-kk-nf Ó-kk-nf byrjað að ferja dót í bifreiðina og ákærði hefði þá strax áttað sig á því hvað var í gangi og æst sig við H-kk-þf Ó-kk-þf, en „fyrst þetta var orðið svona þá ákvað ég bara að drífa þetta af“. Ákærði sagði að hann hefði farið út úr bifreiðinni til að opna skottið en hann hefði aldrei farið inn í verslunina. Hann hefði ekki sett neitt inn í bifreiðina, hann hefði verið ökumaður og ekkert meira. Jafnframt sagði ákærði að þeir hefðu farið tvær ferðir. Þegar ákærði var spurður hvort þeir hefðu vitað að lögreglan væri á eftir þeim, þegar þeir komu að […] í seinna skiptið, sagði hann að þeir hefðu vitað það og forðað sér inn og hann hefði sagt við H-kk-þf Ó-kk-þf að hann ætti að segja við lögregluna að hann væri bara sofandi þarna. Að lokum sagði ákærði að hann hefði gerst meðsekur með því að aka bifreiðinni.

Í lögregluskýrslu, dags. 20. apríl 2011, segir að lögregla hafi rætt við vitnið […], sem tilkynnti umrætt innbrot. Í skýrslunni segir að vitnið hafi vaknað um kl. 5 umrædda nótt og séð út um eldhúsgluggann tvo menn við bakhlið verslunarinnar Hljómvals bera muni inn í bifreið. Vitnið hefði svo farið út um 15 mínútum síðar og hjólað fram hjá Hljómvali og séð dyr opnar á versluninni og þá ákveðið að fara aftur heim og hringja á lögreglu. Þegar vitnið hefði komið heim hefði vitnið séð að bifreiðin hafi verið komin aftur og væri fyrir aftan Hljómval og vitnið þá hringt á lögregluna. Vitnið hefði svo ákveðið að hjóla aftur að versluninni og þá séð að bifreiðinni var ekið í burtu. Lögreglumenn hefðu þá komið á vettvang og vitnið bent þeim á hvert bifreiðin fór.

II.

Fyrir dómi sagði ákærði S-kk-nf Þ-kk-nf að H-kk-nf Ó-kk-nf hefði hringt í hann um miðja nótt og verið í annarlegu ástandi. Einnig sagði ákærði að móðir H-kk-ef Ó-kk-ef hefði verið nýdáin og hann hefði verið í sálarkreppu. Ákærði hefði því verið hræddur um að H-kk-nf Ó-kk-nf myndi taka líf sitt. Ákærði hefði því brunað af stað og hringt í H-kk-þf Ó-kk-þf sem hafi sagt að hann væri á bifreiðaplani á Hafnargötu. Ákærði hefði farið eitthvað þarna á bak við og séð H-kk-þf Ó-kk-þf með þrjá stóra ruslapoka og hann hefði komið með þá inn í bílinn. Þegar ákærði hefði svo bakkað bílnum hefði tölvuskjár hrunið úr einum pokanum og í sama mund hefði ákærði séð lögreglubifreið og hann „allt í einu verið kominn inn í innbrot“. Áður en ákærði hefði svo vitað af hefði hann verið kominn að heimili H-kk-ef Ó-kk-ef og hlaupið inn. Ákærði var spurður hvort þeir hefðu farið tvær ferðir og sagði ákærði þá að þegar hann hefði komið inn í íbúð H-kk-ef Ó-kk-ef hefðu verið pokar þar og H-kk-nf Ó-kk-nf hefði því verið búinn að dunda sér við að fara í verslunina. Ákærði sagði að hann hefði aldrei farið út úr bifreiðinni þegar hann sótti H-kk-þf Ó-kk-þf. Jafnframt sagði ákærði að H-kk-nf Ó-kk-nf „búi í pokum“. Ákærði sagði svo að hann hefði ekki borið neitt inn í bifreiðina, en hann hefði opnað skottið.

III.

Ákærði neitar sök. Hjá lögreglu skýrði ákærði frá því að þegar hann hefði farið að sækja H-kk-þf Ó-kk-þf um miðja nótt við verslunina Hljómval og hann hefði byrjað að ferja dót í bifreið ákærða hefði ákærði strax áttað sig á því hvað væri í gangi og æst sig við H-kk-þf Ó-kk-þf, en ákærði hefði úr því sem komið var ákveðið að drífa þetta af, farið út úr bifreiðinni og opnað skottið. Jafnframt sagði ákærði að þeir hefðu farið tvær ferðir og er það í samræmi við það sem fram kemur í gögnum málsins. Fyrir dómi greindi ákærði frá atvikum með nokkuð öðrum hætti. Þá sagði ákærði að hann hefði haft áhyggjur af H-kk-þgf Ó-kk-þgf þegar hann hringdi um miðja nótt og óttast að hann ætlaði að taka líf sitt. Hann hefði því farið og sótt hann. H-kk-nf Ó-kk-nf hefði verið með þrjá stóra ruslapoka en ákærða hefði ekki þótt það neitt óeðlilegt. H-kk-nf Ó-kk-nf hefði sett pokana í bifreiðina og þegar ákærði hefði bakkað bifreiðinni hefði tölvuskjár hrunið úr einum pokanum og hann hefði áttað sig á því hvað var um að vera. Þrátt fyrir það ók hann á brott og fór heim til H-kk-ef Ó-kk-ef, að […].

Samkvæmt framansögðu var ákærða ljóst að H-kk-nf Ó-kk-nf hafði brotist inn í umrædda verslun og að hann var með þýfi í poka og aðstoðaði ákærði við brotið með því að aka þýfinu frá versluninni og heim til H-kk-ef Ó-kk-ef að […], Reykjanesbæ. Þannig hélt ákærði hinum stolnu munum frá lögmætum eiganda sínum. Verður ákærði því sakfelldur fyrir þá háttsemi sem honum er gefin að sök í ákæru og er brot hans rétt heimfært til refsiákvæða í ákæru.

Ákæra, dags. 11. janúar 2012. Umferðarlagabrot.

Ákærði S-kk-nf Þ-kk-nf hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Refsing og sakarkostnaður.

Ákærði S-kk-nf Þ-kk-nf er fæddur í nóvember 1981. Samkvæmt sakavottorði ákærða gekkst hann þrisvar á árinu 2002 með lögreglustjórasátt undir sektargreiðslur fyrir umferðarlagabrot. Á árinu 2003 gekkst hann með lögreglustjórasátt undir að greiða 31.000 króna sekt og á árinu 2008 67.000 króna sekt, bæði fyrir fíkniefnalagabrot. Á árinu 2009 var honum aftur gerð sekt fyrir fíkniefnalagabrot, 85.000 krónur. Hinn 28. apríl 2011 var ákærði dæmur til að greiða 40.000 króna sekt fyrir þjófnað og hinn 12. september 2011 var ákærði dæmdur í fjögurra mánaða fangelsi, skilorðsbundið í þrjú ár, fyrir fíkniefnalagabrot og vopnalagabrot. Ber nú að dæma ákærða hegningarauka, sbr. 78. gr. almennra hegningarlaga, en dómurinn frá 12. september 2011 er dæmdur upp og ákærða gerð refsing í einu lagi, sbr. 60 og 77. gr. almennra hegningarlaga. Þykir refsing ákærða hæfilega ákveðin fangelsi í fimm mánuði, sem bundin verður skilorði, eins og nánar greinir í dómsorði.

Með vísan til 218. gr. laga nr. 88/2008 um meðferð sakamála ber ákærða að greiða sakarkostnað. Samkvæmt yfirliti um sakarkostnað er um að ræða 72.593 krónur, vegna matsgerðar Rannsóknastofu Háskóla Íslands í lyfja- og eiturefnafræði og blóðtökuvottorða. Þóknun verjanda þykir hæfilega ákveðin 175.500 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, S-kk-nf Þ-kk-nf S-kk-nf, sæti fangelsi í fimm mánuði, en fresta skal fullnustu refsingarinnar og hún niður falla að liðnum þremur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 248.093 krónur í sakarkostnað, þar með talda 175.500 króna þóknun skipaðs verjanda síns, G-kk-ef S-x-x R-kk-ef héraðsdómslögmanns.

S-kvk-nf B-kvk-nf